
A vallási fanatizmust napjainkban gyakran az iszlámmal társítják; sokan ilyenkor a keresztények vagy az európai társadalom ellen irányuló erőszakos cselekményekre gondolnak. A vallási fanatizmus bibliai gyökereivel azonban egészen a régmúltba nyúlhatunk vissza: már a héber Bibliában is találunk erre utaló nyomokat, és az ókor keresztényüldözései is a politikai okok mellett mindig vallási indítékokkal is rendelkeztek.
A középkor sem volt mentes a fanatikus jelenségektől a kereszténységen belül: a missziós túlzott buzgóság, valamint a zsidók elleni istenkáromlási vádak számos áldozatot követeltek. A fanatizmus a reformáció korának felekezeti konfliktusaiban is megmutatkozott. Az ateizmus megjelenésével pedig a hitetlenség vádja számos tudományos pálya tönkretételéhez vezetett. Végül a 20. századi antiszemitizmus gyökerei is jelentős részben a vallási fanatizmusra vezethetők vissza – olyan jelenségre, amely a hétköznapi gondolkodástól a politikai mozgalmakon át a tudományos diskurzusig, sőt még a biblikus kutatásig is elértek.
E háttér előtt a 20. század második felében intenzív felekezetközi és vallásközi párbeszéd indult meg, amelynek pozitív hatásai az elmúlt évtizedekben egyre inkább kibontakoztak. A katolikus egyházban a II. Vatikáni Zsinat Nostra Aetate című dokumentuma (1965) révén a vallási indíttatású kirekesztés lényegi teológiai alapjai meghaladásra kerültek. A politikai színtéren is hasonló fejlemények történtek: az Európai Parlament 2022-ben augusztus 22-ét a vallás vagy világnézet miatti erőszak áldozatainak nemzetközi emléknapjává nyilvánította. Kiemelkedő és történelmileg jelentős példája a vallásközi párbeszédnek továbbá az Abu Dhabiban 2019-ben aláírt dokumentum az emberi testvériségről. Mindazonáltal a vallási fanatizmus napjainkig sem tűnt el teljesen.
A 37. SZNBK 33 előadót vonultat fel.
Az idei konferencia szervezésében külön kihívásokat jelentett Szőnyi Etelka halála, aki több mint 36 éven át a konferencia csendes, de nélkülözhetetlen támogatója volt. Ennek következtében új támogatók és közreműködők bevonására volt szükség. Külön köszönet illeti a Gál Ferenc Egyetem vezetését, mindenekelőtt Janka Zoltán rektorhelyettest, aki Lukács Ottilia titkárnővel együtt döntő módon hozzájárult ahhoz, hogy a SZNBK-2025 kötet előállításával kapcsolatos nehézségeket sikerüljön leküzdeni. Köszönet illeti továbbá Varga Péter Lajos kollégámat, aki nagy elkötelezettséggel vállalta a tördelési munkálatokat. Hálámat fejezem ki valamennyi kollégának is az együttműködő és gyors korrektúra-előkészítő munkáért.
Napjainkban az agresszió áthatja a közéleti diskurzust – nemcsak Magyarországon, hanem egész Európában, az Egyesült Államokban, és a világ más részein is. A verbális erőszak megnyilvánul a vallási közösségek üldözésében, az antiszemitizmusban, valamint a terrorcselekményekben. A verbális erőszak vallás üldözéseben antiszemitizmusban és terrorista cselekményekben is megnyilvánul. Ezért is aktuális áttekinteni ezt a témát és annak vallási kereteit, illetve azokat a szempontokat, hogy miként igyekezetek a vallási szövegek felhasználásával, a vallási párbeszéd elmélyítésével csökkenteni az éles szembenállást. Ferenc pápa és Leó pápa felfedezte, hogy egyetlen nyilatkozattal vagy dokumentummal nem lehet megfordítani ezt a folyamatot. Szükség van többszintű szinodális párbeszédre. Ezt most Szegeden, egy akadémiai közegben egy konferencián tesszük, remélve, hogy kezdeményezésünk példamutató lesz a szélesebb táradalom fanatizált rétegére is.      
